cyanic-selkie/wikianc huggingface dataset:
Stratovarius
Twilight Time
Vuonna 1990 basisti Jyrki Lentonen erosi Stratovariuksesta ja silloinen levy-yhtiö menetti kiinnostuksensa yhtyettä kohtaan. Stratovariuksen jäsenet joutuivatkin rahoittamaan vuonna 1992 julkaistun Twilight Timen omilla varoillaan. Timo Tolkki soitti itse albumin bassoraidat, vaikka basisti Jari Behm mainitaan albumin tekijätiedoissa. Twilight Time herätti paljon kiinnostusta erityisesti Japanissa, jossa se nimettiin vuoden parhaaksi ulkomaalaiseksi levyksi. Lisäksi albumi oli Japaniin maahantuotujen levyjen top10-listalla viisi kuukautta. Levy oli suuri harppaus melodisempaan suuntaan, mutta kappaleet sisälsivät edelleen melko raskaita riffejä.
Dreamspace
Vuonna 1993 basisti Jari Kainulainen liittyi yhtyeeseen, kun noin 70 prosenttia Dreamspace-albumin materiaalista oli jo nauhoitettu. Hänen soittoaan kuultiin lopulta viidessä kappaleessa.
Kiinanvihervarpunen
Kiinanvihervarpunen (Chloris ambigua) on peippojen heimoon kuuluva varpuslintu.
Caslon
Monet fonttivalmistajat, kuten Adobe, Berthold, Bitstream, Elsner+Flake, ITC, Linotype ja URW, ovat tehneet Caslonista omat versionsa. Carol Twomblyn suunnittelemassa Adoben OpenType -versiossa on mukana runsaasti erikoismerkkejä ja ligatuureja.
Gaizka Garitano
Ura valmentajana
Pelaajauransa jälkeen Garitano jatkoi uraansa Eibarissa apuvalmentajana. Hän valmensi vuosina 2010–2012 seuran reservijoukkuetta. Kesällä 2012 hänestä tuli Eibarin edustusjoukkueen päävalmentaja. Hän johdatti debyyttikaudellaan Eibarin Segunda B:n toiseksi ja seura nousi neljän kauden jälkeen takaisin Segundaan. Hyvä menestys sai jatkoa myös kaudella 2013/14, kun Garitano johdatti Eibarin Segundan mestariksi ja näin seura nousi ensimmäistä kertaa historiassaan pääsarjatasolle. Kauden jälkeen Garitano teki jatkosopimuksen seuran kanssa. Hänet palkittiin kauden 2013/14 parhaana valmentajana Segundassa.
Kesällä 2017 Garitano aloitti Athletic Bilbaon reservijoukkueen Bilbao Athleticin päävalmentajana. Garitanon johdolla Bilbao Athletic sijoittui kaudella 2017/18 Segunda B:ssä neljänneksi. Joulukuun alussa 2018 Garitano nousi Athletic Bilbaon edustusjoukkueen päävalmentajaksi. Garitano luotsasi Athletic Bilbaon Espanjan cupin loppuotteluun 2020 ja teki kesällä 2020 jatkosopimuksen seuran kanssa. Seura päätyi kuitenkin erottamaan Garitanon tammikuussa 2021. Garitanon viimeisessä ottelussa Athletic voitti Elchen, mutta kaikkiaan joukkue oli voittanut vain viisi pelaamastaan 16 liigaottelusta. Näin hän ei koskaan ehtinyt valmentaa baskiseuraa cupin finaalissa, joka siirtyi koronapandemian vuoksi pelattavaksi huhtikuuhun 2021.
Bangkok Shocks, Saigon Shakes, Hanoi Rocks
Levyn kannessa on liikkuvat Michael Monroe ja Andy McCoy, joka soittaa kolmemikrofonista vuoden 1958 Gibson Les Paul Custom "Black Beautya". Sama kitara, joka on McCoylla Pelle Miljoona Oy:n menestysalbumin Moottoritie on kuuma kannessa. Black Beauty on Andy McCoyn järjestyksessä toinen hankkima kitara, joka hänellä on ollut edelleen käytössä 2000-luvun alussa.
Plantagen
thumb|Plantagenin logo
Amerikanvihervarpunen
Amerikanvihervarpunen (Spinus pinus) on peippojen heimoon kuuluva varpuslintu.
OpenDocument
OpenDocumentia tukevia ohjelmistoja
OpenDocumentia tukevat useat ohjelmistot, joista muutamia:
Pictures/
Pictures/ on kansio joka sisältää kaikki asiakirjan kuvatiedostot. Niihin viitataan content.xml-tiedostossa <draw:image>-tägillä joka vastaa HTML:n -tägiä:
<draw:image xlink:href="Pictures/10000000000005E80000049F21F631AB.tif" xlink:type="simple" xlink:show="embed" xlink:actuate="onLoad"/>
Jo olemassa olevat tiedostomuodot
OpenDocument on suunniteltu jo olemassa olevien avointen XML-standardien pohjalta, ja tavoitteena on luoda uusi tiedostomuoto vain, jos olemassa oleva standardi ei pysty tarjoamaan tarvittavaa toimintoa.
Ionosfääri
Vaikutuksia ja ilmiöitä
Ionosfäärissä esiintyvät häiriöt aiheuttavat mm. vaihteluita Maan magneettikentässä. Näitä voimakkaita vaihteluita kutsutaan magneettisiksi myrskyiksi ja ne aiheuttavat häiriöitä radioliikenteelle. Magneettiset myrskyt aiheutuvat Auringosta syöksyvistä vety-ytimistä ja kalsiumioneista, jotka saavat mm. revontulet aikaan.
Tolsa
Tolsa tarkoittaa seuraavia:
La Villette (Pariisi)
Kohteita La Villetten alueella
Pont-de-Flandren alueelle rakennettiin 1800-luvun lopulla Pariisin teurastamot. Ne lopettivat toimintansa vuonna 1974, minkä jälkeen niiden käytössä ollut alue on muutettu Parc de la Villette -nimiseksi puistoksi. Siellä sijaitsevat myös tiedekeskus Cité des sciences et de l’industrie ja konserttitalo Cité de la Musique.
Ennen Ranskan vallankumousta
Nykyisen La Villetten alueella sijaitsi aikoinaan gallialais-roomalainen kylä, jonka kautta kulki tie Pariisista Pagus Flandresikseen (Flanderiin). Vanhan tien paikalla ovat nykyisin puistokadut Avenue de Flandre ja Avenue Corentin-Cariou. Vuonna 1197 kylä mainitaan nimellä Ville Neuve Saint-Ladre, 1200-luvulla se esiintyy latinalaisessa muodsossa Villeta Sandi Lazari, ja vuoteen 1426 mennessä nimi oli muuntunit muotoon La Villette Saint-Ladre-lez-Paris ("Pyhän Lasaruksen pikkukaupunki Pariisin luona") tai lyhemmin La-Villette-Saint-Lazare. Kylän maat omisti tuolloin Enclos Saint-Lazare-niminen spitaalisairaala, jonka mukaan kylä oli nimensäkin saanut.
Filip II August rakennutti maanalaisen vesijohdon, joka toi vettä Pré-Saint-Gervais'sta Enclos Saint-Lazareen. Kysymys kanavan rakentamisesta alueelle oli vireillä jatkuvasti 1500-luvulta lähtien, mikä kuitenkin toteutui vasta konsulaatin aikana 1800-luvun alussa.
Mega Man IV
Mega Man IV voi tarkoittaa seuraavia videopelejä:
Sardelli
Sardelli eroaa muista sillikaloista muun muassa leukojen muodossa: yläleuka on alaleukaa pidempi. Laji vaatii tietyn suolapitoisuuden pystyäkseen lisääntymään, joten Itämeressä sitä on tavattu vain harvoja yksilöitä. Kutu alkaa, kun vesi on saavuttanut noin 12 °C:n lämpötilan, eli Portugalin rannikolla maaliskuussa, ja päättyy Pohjanmeressä kesäkuussa. Poikaset kuoriutuvat 3–4 päivän kuluttua ja ovat aluksi läpikuultavia.
Sardellit kuuluvat maailman tärkeimpiin ruokakaloihin. Huippuvuosina 1980-luvulla sitä pyydettiin yli 800 000 tonnia vuodessa. Tärkeimpiä pyyntialueita ovat Välimeri ja Mustameri.
Patrick Bruel
thumb|right|Patrick Bruel Patrick Bruel, alkujaan Patrick Maurice Benquigui (s. 14. toukokuuta 1959, Tlemcen, Ranskan Algeria ) on ranskalainen laulaja, näyttelijä ja ammattimainen pokerin pelaaja.
Hakjärvi
Hakjärven rannoilla on harvaa pientaloasutusta. Järven lounaisrannan kupeessa on pieni luonnonsuojelualue. Koillisessa on suoalue Hakjärvimossen, joka on muodostunut umpeenkasvaneesta järvestä. Hakjärven ja Sorlammen välissä on noin 75 hehtaarin laajuinen Hakjärven luonnonsuojelualue, jota halkoo kaksi etelä–pohjoissuuntaista rotkolaaksoa.
Monoamiinioksidaasi
Monoamiinioksidaasin entsyyminumero on EC 1.4.3.4 ja CAS-numero 9001-66-5.
Anna-Maija Poikkeus
Anna-Maija Poikkeus (s. 1958 ) on Jyväskylän yliopiston Opettajankoulutuslaitoksen kasvatustieteen professori. Hän on myös tiedekunnan dekaani. Hänen erikoisalojaan ovat varhais- ja alkukasvatus, erityisesti lasten kehitys ja oppiminen.
Skotismi
Skotismin vaikutus filosofiaan ja teologiaan
Skotismi on vaikuttanut filosofiaan ja teologiaan eri tavoilla, eikä pelkästään negatiivisesti eli kritisoimalla tomisteja, kuten on usein nähty.
1600- ja 1700-luku
1700-luvulla Frassen (k. 1711) toimi kolmekymmentä vuotta Sorbonnen yliopiston professorina ja kirjoitti teoksen Scotus academicus seu universa theo Scoti. Durandus (k. 1720) kirjoitti teoksen Clypeus scotisticus.
Pauno
Pauno on suomalainen miehen etunimi. Se voi olla muunnos nimestä Paunus, joka on lyhentymä Urbanuksesta. Suomen ortodoksinen kalenteri viittaa Paunon kohdalla Panteleimoniin, johon sillä ei kuitenkaan ole yhteyttä muuten kuin parin yhteisen kirjaimen osalta.
K3
K3 tai K-3 merkitsee muun muassa seuraavia:
Caslon Antique
Useat fonttivalmistajat, kuten Elsner+Flake, Linotype ja URW ovat tehneet kirjaintyypistä omat versionsa. Caslon Antique kuului aikoinaan myös Mecanorman siirtokirjainten valikoimaan.
Kimmo Saaristo
Kimmo Tapio Saaristo (s. 18. elokuuta 1962 Porin maalaiskunta) on suomalainen pikajuoksija. Seuratasolla hän edusti Porin Tarmoa ja Viipurin Urheilijoita.
Uusi Lahti
Uusi Lahti on Lahdessa keskiviikkoisin ja lauantaisin 52 500 kappaleena (vuonna 2016) leviävä ilmaisjakelulehti. Lehti jaetaan kuukauden ensimmäisenä keskiviikkona myös vanhan Nastolan alueelle, jolloin sen kokonaisjakelu on 59 250 kappaletta. Lehden kustantaja on Hämeen Media Oy, joka kuuluu Keskisuomalainen-konserniin. Lehden päätoimittajana on vuodesta 2008 toiminut Tommi Berg, edellinen päätoimittaja oli Kari Naskinen.
Kreivisota
Taustaa
Uskonpuhdistuksen jälkeen Tanska jakautui uskonnollisesti kahtia: toisena puolena oli luterilaiset porvaristo ja talonpojat ja toisena katolinen aatelisto. Tämän seurauksena aatelisto päätti vuonna 1533 kuningas Fredrik I:n kuoleman jälkeen asettaa maahan väliaikaishallituksen. Vaihtoehtona oli Fredrikin pojan, luterilaisen Kristianin nousu valtaan. Kristian oli myös Holsteinin herttua. Aatelistoa vastaan alkoi kapina, jota tuki Lyypekin hansakaupunki. Kapinallisten ja Lyypekin tavoitteena tavoitteena oli nostaa Tanskan kuninkaaksi Kalmarin unionin sisällissodassa vuonna 1523 asemansa menettänyt entinen kuningas Kristian II ja tehdä Kööpenhaminasta ja Malmöstä hansakaupunkeja.
Ander Alcaine
Seuraura
Alcaine aloitti jääkiekkoilun 5-vuotiaana CH Jacassa. Hän siirtyi 17-vuotiaana FC Barcelonaan kaudeksi 2008–2009. Kolmen siellä vietetyn vuoden jälkeen Alcaine siirtyi Espanjan maajoukkuevalmentajana toimineen Luciano Basilen kautta hänen valmentamaansa seurajoukkueeseen, Ranskan Ligue Magnusin Diables Rouges de Briançoniin kaudeksi 2011–2012. Alcainesta tuli siirtonsa myötä ensimmäinen ammattilaissarjoissa jääkiekkoa pelannut espanjalainen. Hän toimi Briançonin pääasiallisena ykkösmaalivahtina ja torjui joukkueelle Ranskan Liigacupin mestaruuden.
Alcaine on osallistunut kesäisin Sveitsin Verbierissä pidetylle kesäleirille, jossa NHL-joukkue Toronto Maple Leafsin maalivahtivalmentaja toiminut François Allaire oli valmentajana. Alcaine sai hänen kauttaan kutsun Maple Leafsin harjoitusleirille kesällä 2012. Hänestä tuli kaikkien aikojen ensimmäinen NHL-leirille osallistunut espanjalaispelaaja. Alcaine päätti palata nousujohteisesta urastaan huolimatta kotimaahansa kaudeksi 2012–2013 suorittaakseen Baskimaan yliopistossa hammaslääkäritutkinnon loppuun. Hän siirtyi CD Hielo Bipolon paitaan ja torjui joukkueelle Espanjan-mestaruuden sekä vuonna 2013 että 2014. Alcainella oli sekä kaudella 2012–2013 että 2013–2014 Superliigan paras torjuntaprosentti (93,7% kaudella 2012–2013 ja 93,3% kaudella 2013–2014) ja päästettyjen maalien keskiarvo (1.97 kaudella 2012–2013 ja 2.13 kaudella 2013–2014). Jälkimmäisellä kaudella hän edusti CD Hielo Bipoloa myös Continental Cupissa.
The Circus (Erasuren albumi)
Albumin on tuottanut Flood yhdessä Vince Clarken kanssa, ja se edustaa soundillisesti yhtyeen alkuaikojen tyypillistä, digitaalisen Fairlight CMI:n käyttöön perustuvaa äänimaailmaa.
Speak to Me
Speak to Me on progressiivisen rock-yhtyeen Pink Floydin vuoden The Dark Side of the Moonin aloitusraita. Siinä ei ole muuta kuin sydämentykytystä ja muita tausta- ja hälyääniä, kappale on intro seuraavalle raidalle "Breathe". Speak to Men lopussa voi kuulla taustalla Clare Torryn lyhyen kiljuntaosuuden. Torry esiintyy albumin kappaleessa The Great Gig in the Sky, jossa hän improvisoi koko laulun.
Omoottiset kielet
M. Lionel Bender on luokitellut omoottiset kielet kahteen pääryhmään, pohjois- ja eteläomoottisiin kieliin, joilla on lukuisia alaryhmiä:
Arica
Arica on satamakaupunki aivan pohjoisimmassa Chilessä, 18 kilometriä Perun rajalta. Kaupungin väkiluku oli 204 078 vuoden 2017 väestönlaskennassa. Vuodesta 2007 Arica on toiminut uuden Región de Arica-Parinacotan pääkaupunkina.
Andy Bloch
Andrew "Andy" Bloch (s. 1. kesäkuuta 1969) on yhdysvaltalainen pokeriammattilainen.
Oldenburg
Oldenburg on kaupunki Saksan Ala-Saksin osavaltiossa Huntejoen varrella (pit. 189 km), josta on kanavan kautta yhteys Emsiin. Vuoden 2011 väestönlaskennassa siellä oli 157 267 asukasta.
Marouane Fellaini
Ura
Fellainin Belgian-uran jälkeen hänestä olivat kiinnostuneet seurat Manchester United, Aston Villa, Real Madrid, Tottenham ja Bayern München. Fellaini allekirjoitti viiden vuoden ja 15 miljoonan euron sopimuksen Evertonin kanssa vuonna 2008, ja hänestä tuli Belgian historian kallein pelaaja ja Evertonin kallein värväys. Fellaini debytoi Evertonissa Valioliigassa Stoke Cityä vastaan syyskuussa 2008 ja teki ensimmäisen maalinsa Newcastle Unitedia vastaan lokakuussa. Kauden viimeisessä ottelussa FA Cupin finaalissa Fellaini oli Evertonin aloituskokoonpanossa Chelseaa vastaan. Fellaini oli alustamassa joukkueensa avausosumaa, jonka teki jo 25 sekunnilla Louis Saha. Chelsea voitti ottelun. Kauden päätteeksi hänet nimettiin joukkueen vuoden nuoreksi pelaajaksi.
BTS (yhtye)
BTS on toistaiseksi ainoa eteläkorealainen Grammy-ehdokas. Yhtye oli vuonna 2021 ehdolla kategoriassa ”Paras pop-duo/ryhmäesitys” kappaleella Dynamite.
Uran alku
BTS:n ensimmäiset jäsenet rekrytoitiin Big Hit Entertainmentiin harjoittelijoiksi yhtiön esiintymislaulujen avulla vuosina 2010 ja 2011, ja alkuperäinen kokoonpano muuttui monta kertaan ennen kuin yhtyeen vakituiset jäsenet valittiin vuonna 2012. Jo puoli vuotta ennen debyyttiään BTS alkoi etsiä faneja Twitterin, videoblogien ja fancafe-julkaisujen avulla. He myös julkaisivat cover-kappaleita Youtubeen ja SoundCloudiin.
2015: The Most Beautiful Moment in Life, maailmankiertue ja kasvava suosio
Kesäkuussa BTS julkaisi neljännen japaninkielisen singlensä "For You" julkaisten samalla kappaleen musiikkivideon. Single kiipesi Oriconin päivälistan kärkeen myyden 42 611 kappaletta ensimmäisen päivän aikana.
Kesäkuun 23. päivä BTS julkaisi musiikkivideon kappaleelleen "Dope (쩔어)", joka oli julkaistu albumilla The Most Beautiful Moment in Life, Part 1. Siitä tuli BTS:n ensimmäinen musiikkivideo, joka rikkoi 100 miljoonan näyttökerran rajan YouTubessa. Sen myötä "Dope (쩔어)" nousi 3. sijalle listalla Billboard World Albums Chart, vaikka itse kappale oli julkaistu jo kaksi kuukautta aiemmin.
2016: The Most Beautiful Moment in Life: Young Forever, Youth ja Wings
Syyskuun 7. päivä 2016 yhtye julkaisi toisen japaninkielisen studioalbuminsa Youth myyden yli 44 000 kappaletta sen ensimmäisenä julkaisupäivänä.
Marraskuun 18. päivä BTS ilmoitti tulevasta maailmankiertueestaan. Samana päivänä yhtyen sai Vuoden albumi -palkinnon albumillaan The Most Beautiful Moment in Life: Young Forever Melon Music Awards -palkintogaalassa. Joulukuussa BTS sai Vuoden artistin palkinnon Mnet Asian Music Awards -palkintogaalassa ja oli näin ensimmäinen palkittu artisti, joka ei ollut peräisin maan suurimmista levy-yhtiöistä (S.M., YG ja JYP).
2017: You Never Walk Alone ja Love Yourself 承 Her
Toukokuussa BTS sai Top Social Artist -palkinnon Billboard Music Awardseissa. Yli 300 miljoonan äänen saaliillaan he voittivat muun muassa Justin Bieberin, Selena Gomezin ja Ariana Granden. Kesäkuussa Time nimesi heidät 25 internetin vaikutusvaltaisimman henkilön joukkoon.
Satanoperca
Satanoperca on kirjoahventen (Cichlidae) heimoon kuuluva kalasuku. Sen lajeja tavataan luonnossa Etelä-Amerikassa. Siihen kuuluu yhteensä 8 lajia, joista suomenkielinen nimi on ainakin vihertonkijalla (Satanoperca acuticeps), paholaistonkijalla (Satanoperca daemon), noitatonkijalla (Satanoperca lilith), pronssitonkijalla (Satanoperca jurupari) ja timanttitonkijalla (Satanoperca leucosticta).
BTS (yhtye)
2019: Map Of The Soul: Persona
Marraskuussa 2019 BTS vieraili Suomessa kuvatakseen ohjelmaansa Winter Package. Yhtye julkaisi lisäksi YouTube-sivustollaan jäsenensä Jungkookin kuvaaman ja editoiman videon yhtyeen ajasta Helsingissä. Tämä oli BTS:n toinen vierailu Suomessa: he kävivät muun muassa Rovaniemellä vuonna 2016, jolloin he kuvasivat sarjansa Bon Voyage ensimmäistä tuotantokautta.
Euroopan megaliitit
Länsi-Euroopan megaliittitaide
Megaliiteille tyypillinen koristeluperinne, johon kuuluu muun muassa spiraaliaiheita, on levinnyt vain läntiseen Eurooppaan ja läntisen Välimeren seuduille. Sen kanta-alueita näyttävät olevan Portugali ja Länsi-Ranska, ja sitä tavataan myös Englannissa ja Pohjois-Saksassa.
Megaliittien vaatimista työmääristä
Karkea nyrkkisääntö on, että yksi mies pystyy rakentamaan noin kuutiometrin maakumpua päivässä korilla kantamalla. Tämä tulee 2 hehtaarin laajuisen 40 metriä korkean Silbury Hillsin arvioidusta työmäärästä 10 miljoonaa miestyötuntia, 248 000 kuutiometriä. Muiden lähteiden mukaan tämä vaihtelee välillä 0,5 m³–2 m³/päivä.
Danny Ward
pienoiskuva|Danny Ward Liverpoolin paidassa 2014.
Ward on pelannut 31 A-maaottelua Walesin jalkapallomaajoukkueessa. Hän kuului Walesin joukkueeseen Ranskan EM-kilpailuissa 2016 ja pelasi välieriin edenneen Walesin avausottelun Slovakiaa vastaan. Kesällä 2021 pelatuissa EM-kilpailuissa hän oli neljännesvälieriin yltäneen joukkueen ykkösmaalivahti. Qatarin MM-kilpailuissa 2022 hän aloitti varamaalivahtina mutta pääsi kentälle toisessa alkulohko-ottelussa Irania vastaan Wayne Hennesseyn tultua ulosajetuksi 86. minuutilla ja pelasi kokonaan kolmannen alkulohko-ottelun Englantia vastaan.
Kuurnan kanava
Kanavan aukioloajat:
Aiheesta muualla
62.70556°N, 29.87444°W
Zürichin liikennelaitos
Zürichin liikennelaitos on Sveitsin Zürichissä toimiva julkisen liikenteen yritys. Se harjoittaa raitiovaunu-, johdinauto- ja junaliikennettä Zürichin kaupungin ja lähikuntien alueella.
Anturi
Terminologiasta
Automaatiossa käytetään mittalaitteista nimitystä anturi erotukseksi käsinkäytettävistä mittareista. Mittaustekniikan pitkän historian vuoksi monella anturilla on omia nimityksiään. Anturia voidaan sanoa mittakärjeksi, rajakytkimeksi, tunnistinosaksi, filamentiksi (kemikaaliherkkä pinta), termopariksi, elektrodiksi, ilmaisimeksi ym. Termiä aistinelin käytetään biologiassa. "Anturi"-sana tulee antaa-verbistä eli anturi antaa mittasignaalin.
Östhammarin kunta
Östhammarin naapurikuntia ovat Norrtälje, Uppsala ja Tierp.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Piirit
Vuodesta 2016 alkaen kunta on jaettu seuraaviin piireihin:
Sopeutumislevittäytyminen
Toisinaan avainsopeuma voi johtaa sopeutumislevittäytymiseen: täysin uusi evolutiivinen innovaatio voi avata uusia ekolokeroita, joita ei ole aiemmin ollut olemassa. Esimerkiksi lintujen lentokyvyn kehittyminen oli avainsopeuma, joka mahdollisti uusien elinympäristöjen valtaamisen ja toi valintaedun linnuille. Tämä mahdollisti myös voimakkaan lajiutumisen.
Miko Kivinen
Kivinen on näytellyt vierailevana näyttelijänä muun muassa Suomen Kansallisteatterissa, Leea ja Klaus Klemolan Maaseudun tulevaisuus -näytelmässä, Tanssiteatteri Minimissä sekä helsinkiläisessä Aurinkoteatterissa. Kivinen on tehnyt myös paljon yhteistyötä ohjaaja ja näytelmäkirjailija Leea Klemolan sekä hänen miehensä Juha Mustanojan kanssa.
Kuolio
pienoiskuva|Kuolio Kivisen kehittämä Kuolio-hahmo on liikunnallinen sankarifilosofi, esiintyjä ja muusikko. Kuolio on lukuisten musiikkiesitysten lisäksi tehnyt esitystaidetta sekä Kuolio-musikaalin ja Miehen Kuolema -näytelmän. Valokuvataiteilija Juha Metso on ohjannut Kuoliolle kaksi musiikkivideota: Liisa ja Kaikki on ok (tavallaan).
Kuolio on julkaissut albumin Miehen kuolema. Sen julkaisi tamperelainen levy-yhtiö Joteskii Groteskii vuonna 2016.
Minho-Lima
thumb|Minho-Lima Portugalin kartalla Minho-Lima on Portugalin Região Norteen kuuluva osa-alue. Se sijoittuu Minho- ja Lima-jokien väliin. Sen pinta-ala on 2 210 km² ja väkiluku noin 244 836 (2011 ).
Ratamoverkkoperhonen
Elinympäristö ja elintavat
Ratamoverkkoperhonen elää metsäaukeilla, niityillä ja hakkuupaikoilla. Laji talvehtii toukkana.
Arendal
Historia
Kun Kristiansand perustettiin vuonna 1641 päätettiin kaikki kauppa Agderin rannikolla keskittää sinne. Tätä ei kuitenkaan toteutettu täysin ja Arendal jatkoi entiseen tapaan kauppapaikkana. Kaupunkioikeudet se sai 1723, mutta sen täytyi maksaa erityistä veroa Kristiansandille 750 riikintaaleria vuodessa.
J. A. Baker
180px|thumb|Kirjailijan muistoplakaati. John Alec Baker (6. elokuuta 1926 – 26. joulukuuta 1987) oli englantilainen kirjailija ja lintuharrastaja.
Panzerkampfwagen VI Tiger
thumb|280px|Tiger huollossa itärintamalla vuonna 1943. Tornia kannattelee 16 tonnin [[pukkinosturi.]] Panzerkampfwagen VI Tiger (Sonderkraftfahrzeug 181, SdKfz 181) oli Saksan maavoimien sekä Waffen-SS:n vuonna 1942 palvelukseen otettu raskas panssarivaunu toisessa maailmansodassa. Vaunusta tehtiin muutamia muunnoksia, kuten 380 millimetrin rakettiaseella varustettu Sturmtiger.
Tiger taistelussa
thumb|Tiger moottorihuollossa. Ajan puutteen vuoksi vaunu otettiin käyttöön useita kuukausia suunniteltua aiemmin, ja ensimmäiset mallit osoittautuivat epäluotettaviksi. Ensimmäisessä taistelussaan 23. syyskuuta 1942 Leningradin lähellä suomaastossa Tigerin huonot puolet korostuivat. Saksalaisten harmiksi Tigerin voimansiirtojärjestelmää ei koskaan saatu kehitettyä riittävän luotettavaksi. Suuri osa Tigerien tappioista johtui teknisistä vioista tai polttoaineen loppumisesta. Jos vaunua ei saatu hinattua pois taistelukentältä korjattavaksi, jäi usein vaunumiehistön ainoaksi vaihtoehdoksi räjäyttää tai polttaa vaunu, jotta se ei jäisi toimintakuntoisena vihollisen käsiin.
Tekniset tiedot
Aseistus:
Tampereen lyseon lukio
Tampereen lyseon lukio (myös Rellu) on tamperelainen lukio. Vuonna 1884 perustetussa oppikoulussa opiskeli aluksi ainoastaan poikia, ja se tunnettiin nimellä Tampereen reaalilyseo. Koulu toimi vuosina 1914−1973 poikakouluna nimellä Tampereen lyseo ja sen jälkeen vuoteen 1976 nimellä Pyynikin yhteislyseo. Nykyään oppilaitoksen rehtorina toimii Jaana Nieminen. Vuonna 1936 valmistunut koulurakennus sijaitsee Pyynikinrinteen kaupunginosassa, F.E. Sillanpään kadulla, Pyynikintorin tuntumassa.
Brenda Song
Brenda Song (s. 27. maaliskuuta 1988 Carmichael, Kalifornia) on yhdysvaltalainen näyttelijä. Hän on esiintynyt Disney Channel -kanavan tuotannoissa, kuten elokuvassa Wendy Wu ja sarjassa Zackin ja Codyn viiden tähden elämää.
Black Sabbath (albumi)
Nimenvaihto ja musiikillisen suunnan löytyminen
Kun Iommi sävelsi riffin "Black Sabbath" -kappaleeseen, hän tajusi heti kehittäneensä jotain ainutlaatuista. Hän kuuli vasta myöhemmin, että kyseessä on niin sanottu "paholaisen intervalli", tritonus, jonka soittaminen oli keskiajalla kiellettyä. Toinen varhainen sävellys oli "The Wizard". Kun omaa materiaalia tuli lisää, kuten "N.I.B.", "Sleeping Village" ja "Behind the Wall of Sleep", oli aika hankkia levytyssopimus.
Nauhoitukset
Black Sabbathin manageri Jim Simpson järjesti elokuussa 1969 yhtyeen Trident-studioon Lontooseen. Yhtye nauhoitti demon "The Rebel" -nimisestä kevyestä pop-kappaleesta, jonka oli säveltänyt Norman Haines. Haines kuului Simpsonin artisteihin ja hän myös soitti kosketinsoittimia kappaleen nauhoituksessa. Haines sävelsi myös yhtyeen toisen demon, blues-vaikutteisen kappaleen "When I Came Down". Lisäksi Black Sabbath oli jo aiemmin nauhoittanut jazz-henkisen kappaleen "Song For Jim". Nauhoituksista on julkaistu ainoastaan katkelmia eri bootleg-levyillä, internetissä sekä The Black Sabbath Story Vol 1.-videolla. Simpsonin mielestä yhtyeen kannattaisi levytyssopimuksen hankkimiseksi nauhoittaa ennemmin kokonainen albumi kuin yksittäisiä kappaleita. Paikallinen musiikkivaikuttaja Tony Hall lupasi rahoittaa levytyksen.
Sisältö
Albumin avaa nimikappale "Black Sabbath". Se on aluksi hidastempoinen, ja siinä on Iommin tritonusta käyttävä riffi, mutta loppuosa on nopeampi. Sanat on kirjoittanut Ozzy Osbourne, ja ne pohjautuvat Butlerin kokemukseen: hän heräsi yöllä ja näki sänkynsä vieressä mustapukuisen hahmon, joka kuitenkin hävisi saman tien. Kappaletta on pidetty ensimmäisenä ns. doom metal -kappaleena. Siinä on ukkos-, vesisade- ja kirkonkello-efektit, jotka Rodger Bain ja Tom Allom lisäsivät jälkikäteen, yhtyeen jo poistuttua studiosta. . Butlerin ja Wardin mukaan Iommi sai inspiraation kappaleen pääriffiin, kun Butler tapaili Gustav Holstin "Mars"-teemaa Planeetat-teoksesta yhtyeen harjoituksissa.
Työasema
Historia
Tektronix 4010 ja Tektronix 4014 olivat 1970- ja 1980-luvuilla käytettyjä CAD-työasemia.
Black Sabbath (albumi)
Sisältö
"Behind the Wall of Sleep" perustuu H. P. Lovecraftin tieteisnovelliin "Unen muurin tuolla puolen". Osbourne esittelikin kappaleen konserteissa usein novellin nimellä. Kappaleen rumpukomppi on jazz-henkinen, ja live-versioissa kappaleen lopusta muodostui nopea jazz-improvisaatio. Kappaleen nopeatempoisampi intro on saanut Pohjois-Amerikan painoksessa nimekseen "Wasp".
Levytyssopimus ja kansikuva
Philips-yhtiö kiinnostui yhtyeestä, ja sen levymerkki Fontana julkaisi singlen, jossa oli a-puolena "Evil Woman (Don't Play Your Games with Me)" ja b-puolena "Wicked World", tammikuussa 1970. Single ei menestynyt kaupallisesti eikä se saanut huomiota mediassa. Tämän jälkeen Philips siirsi Black Sabbathin uudelle levymerkilleen Vertigo Recordsille, joka keskittyi progressiiviseen ja uuden aallon underground-musiikkiin. Vertigo Recordsin perustaja Olav Wyper oli nähnyt yhtyeen keikalla Birminghamissa ja halusi yhtyeen levymerkilleen. Vertigo julkaisi singlen uudelleen, mutta pääpaino oli kuitenkin varsinaisen albumin julkaisemisessa ja markkinoinnissa.
Kaupallinen menestys
Albumin menestys yllätti yhtyeen. Butlerin mukaan "albumi tehtiin kesken keikkamatkaa, emmekä uskoneet sitä myytävän yhtään."
CD-julkaisut
Vuonna 2009 Universal Music Group julkaisi yhdessä Sanctuary Recordsin kanssa albumista "Deluxe Edition" -version. Se sisältää varsinaisen albumin lisäksi bonus-cd:n, jossa on aiemmin virallisesti julkaisemattomia studioversioita kappaleista.
Pesiöjärvi
Järven rannoilla on useita kymmeniä kesämökkejä. Asutus sijoittuu enimmäkseen järven länsi- ja pohjoisrantaa seuraavan tien varrelle.
Mick Mulvaney
John Michael "Mick" Mulvaney [mʌlˈveɪni] (s. 21. heinäkuuta 1967) on yhdysvaltalainen republikaanipuolueen poliitikko. Hän toimi Valkoisen talon kansliapäällikkönä vuosina 2019–2020 sekä hallinto- ja budjettipäällikkönä vuosina 2017–2020. Vuosina 2011–2017 hän oli Yhdysvaltain edustajainhuoneen jäsen.
Isotjärvet
Isotjärvet eli Pohjois-Amerikan Isotjärvet tai Suuret järvet on viiden suuren järven – Yläjärven, Huronjärven, Michiganjärven, Eriejärven ja Ontariojärven – muodostama järviryhmä Pohjois-Amerikan itäosassa Kanadan ja Yhdysvaltain rajalla. Valtionraja jakaa kaikki järvet paitsi Michiganjärven, joka on kokonaisuudessaan Yhdysvalloissa. Isotjärvet muodostavat maailman suurimman sulan makean veden keskittymän.
Järvien ominaispiirteet
Huronjärvi on järvistä kolmanneksi tilavin. Sen matalat hiekkaisat rannat ovat suosittuja mökkirantoja.
Eriejärvi on viidestä järvestä pienin tilavuudeltaan, koska se on niistä matalin. Järven rannoilla on runsaasti maataloutta ja asutusta. Mataluutensa vuoksi järvi lämpenee keväällä nopeasti ja jäätyy usein talvisin. Sen viipymä on vain 2,6 vuotta.
Kanavat
Saint Lawrencen vesitie on vuosina 1954–1959 rakennettu suluista, kanavista ja vesiväylistä muodostuva vesireitti, joka yhdistää Isotjärvet ja Saint Lawrence -joen Atlantin valtamereen.
Muut liikenneyhteydet
Michiganjärven ja Huronin välisen kahdeksan kilometriä leveän Mackinacinsalmen yli kulkee jänneväliltään 1 158 metriä pitkä, vuonna 1957 valmistunut silta, Mackinac Bridge.
Nakajima Ki-49 Donryū
Nakajima Ki-49 Donryū (,, liittoutuneiden raportointinimi Helen) oli Nakajiman valmistama keisarillisen Japanin armeijan ilmavoimien pommikone toisessa maailmansodassa. Tyyppi suunniteltiin vanhemman Mitsubishi Ki-21:n korvaajaksi, mutta se oli palveluskäytössä niin keskinkertainen, ettei se ikinä korvannut edeltäjäänsä. Tyyppejä käytettiin toistensa rinnalla. Ki-49:n prototyyppi teki ensilentonsa elokuussa 1939, mutta ensimmäinen sarjatuotanto päästiin käynnistämään vasta elokuussa 1941.
Donkey Kong (videopeli)
Donkey Kong muistetaan eritoten siitä, että se esitteli kaksi Nintendon tunnetuinta pelihahmoa ensimmäistä kertaa (Mario ja Donkey Kong). Suosionsa kunniaksi peli on julkaistu myöhemmin myös Nintendon 8-bittiselle Nintendo Entertainment System -pelikonsolille.
Donald Jackson
Donald George Jackson CM (s. 2. huhtikuuta 1940) on kanadalainen taitoluistelija. Hän syntyi Oshawassa, Ontariossa.
Kasvihormoni
Kasvihormonien kaltaisia aineita:
Luettelo Suomen juustoloista
Juustola Seppo Huhta-Koivisto
Juustola Seppo Huhta-Koivisto toimii Kurikassa. Juustola tuottaa luomujuustoja.
Mäkiahon Juustola
Mäkiahon juustola toimii Leivonmäellä.
Riitan Herkku
Riitan Herkku toimii Mustasaaressa. Se valmistaa brietä, camembertia, mozzarellaa, tilsitiä, kermajuustoa, vuohenjuustoja, munajuustoa, raejuustoa, leipäjuustoa ja herajuustoja.
Lefkátas
Nykyisin niemen kärjessä on valkoinen majakka, joka on suurin piirtein antiikin aikaisen temppelin paikalla. Majakka rakennettiin alun perin vuonna 1890. Se tuhoutui maanjäristyksessä vuonna 1950 ja rakennettiin uudelleen vuonna 1956. Majakan korkeus on 14 metriä ja merenpinnasta laskettuna 70 metriä. Temppelistä on jäljellä vain vähäisiä jäänteitä.
Myrskyluodon Maija
Juoni
Myrskyluodon Maija alkaa 1840-luvulta ja päättyy aivan vuosisadan loppuun. Tapahtumat painottuvat kuusi vuosikymmentä kattavan ajanjakson ensimmäiseen kolmannekseen. Tapahtumat 1860-luvun alusta vuoteen 1899 käydään läpi viimeisen jakson jälkipuoliskolla.
Musiikki
Myrskyluodon Maijan tunnussävelmään teki ruotsinkielisen tekstin Benedict Zilliacus, suomenkielisen tekstin kirjoitti Jukka Virtanen. Kappaleesta on tehty vuosikymmenten varrella lukuisia versioita esittäjinään muun muassa Francis Goya, Linda Lampenius, Karita Mattila ja Pepe Willberg.
Jalmari Takkinen
Jalmari Takkinen ja Itä-Karjalan kansannousu
Lokakuussa 1921 Koivuniemellä pidetyssä aktivistikokouksessa 22-vuotias Takkinen valittiin Karjalan Metsäsissijärjestön aseelliseksi johtajaksi. Hän oli näiden 200 aktivistin ja metsäsissin joukossa ainut syntyperäinen Suomen kansalainen. Hän nousi yhdessä Väinämöisen kanssa ensimmäisen joukko-osaston Karjalan Metsäsissirykmentin johtoon. Kun suomalaisia upseereita saapui enemmän Itä-Karjalan taisteluihin, hän luopui Metsäsissirykmentin johdosta ja keskittyi itäkarjalaisten hallinnon metsäsissiarmeijan ylipäälliköksi. Takkinen sai nostettua itäkarjalaiset nopeasti kansannousuun, muttei pystynyt malttamattomia karjalaisia hallitsemaan varsinkin, kun he syyttivät Takkista araksi.
Arto Noras
Noras nousi musiikkielämän tietoisuuteen saavuttaessaan jaetun toisen palkinnon Moskovan Tšaikovski-kilpailussa vuonna 1966. Kilpailumenestys mahdollisti kansainvälisen solistiuran, mutta asuinpaikkansa Noras piti Suomessa. Hänelle tarjottiin Radion sinfoniaorkesterin koesoitossa soolosellistin paikkaa, mutta hän ei kokenut mielekkääksi ottaa vastaan jaettua soolosellistin tehtävää, joten paikalle valittiin yksin Seppo Laamanen. Noras aikoi siirtyä työskentelemään ulkomaille ja hän hakikin orkesteripaikkaa sekä Berliinistä että Kööpenhaminasta. Hänet valittiin kumpaankin, mutta hän ei ottanut tehtäviä vastaan, sillä hänet haluttiin sellomusiikin professoriksi Sibelius-Akatemiaan. Siellä sellonsoiton professorina työskenteli Erkki Rautio, mutta Norasta varten perustettiin toinen selloprofessuuri. Hän toimi Sibelius-Akatemian professorina 1970–2010 ja siitä virasta eläkkeelle jäätyään hän jatkoi opetustyötään vielä Hampurin musiikkikorkeakoulun professorina 2010–2015.
Rich Piana
Piana omisti oman lisäravinneketjun nimeltään Rich Piana: 5% Nutrition. Hän on julkisesti myöntänyt käyttäneensä anabolisia steroideja sekä puhunut niiden käytöstä omien kokemusten pohjalta valistusmielessä. Hänellä oli myös paljon seuraajia YouTubessa räiskyvän persoonansa sekä näyttävän kehonsa vuoksi.
Rich Piana kuoli 46-vuotiaana, kaksi viikkoa koomaan vaipumisen jälkeen. Ruumiinavauksessa selvisi, että sydän oli laajentunut ja mies sairasti sepelvaltimotautia. Lisäksi oli viitteitä lääkkeiden väärinkäytöstä. Piana oli myöntänyt käyttäneensä steroideja koko 25 vuotta kestäneen uransa.
Väinö Kirstinä
Ura
Uransa alussa Kirstinä oli taitava luonnonlyyrikko. Ensimmäisen teoksen Lakeus julkaisi WSOY, mutta välit menivät uutta luovan teoksen Hitaat auringot ilmestyttyä vuonna 1963, ja Kirstinä siirtyi Tammelle. Luonnonlyriikkaa ja surrealismia yhdistelevän, dadaismia lähenevän runotuotantonsa lisäksi hän kirjoitti esseitä.
Kirstinän vanhemmat olivat Pauli Jaakko Kirstinä ja Martta Elisabet (o.s. Matinolli), puolisot kirjailija Eila Kostamo 1960–1966 ja professori Leena Kirstinä (o.s. Horppu) 1966 lähtien. Väinö Kirstinän lapset ovat toimittaja Kati Kirstinä (s. 1962) ja kuvataiteilija Anna Kirstinä (s. 1969).
Matti Markkanen
Asevelvollisuusaikanaan Markkanen suoritti Reserviupseerikoulun, ja myöhemmin hänet ylennettiin reservin luutnantiksi.
Rikollinen ura
Markkanen ehti tehdä lukuisia rikoksia ja olla pitkään etsintäkuulutettuna, ennen kuin hänet onnistuttiin pidättämään ensimmäisen kerran, Tanskassa maaliskuussa 1968. Siihen mennessä hänen kontollaan oli jo lukuisia aseellisia ryöstöjä, autovarkauksia, salakuljetuksia ja muun muassa hotellin eteisvahtimestarin haavoittaminen ampuma-aseella hotelliryöstön yhteydessä. Syytteet johtivat 16 vuoden vankeusrangaistukseen, josta hän suoritti lopulta seitsemän vuotta. Markkanen suoritti vankila-aikanaan 1970-luvun alussa ylioppilastutkinnon hyvin arvosanoin.
Linda Fratianne
Fratianne oli naisten yksinluistelun maailmanmestari vuosina 1977 ja 1979. Hänellä on vuonna 1991 syntynyt tytär Ali.
Tapio Kotkavuori
Setin Temppeli
Suomessa Kotkavuorta on haastateltu Temppeliin liittyen muun muassa Virta-lehdessä, Vegaiassa, Turun ylioppilaslehdessä ja Pakanaverkon julkaisussa. Hän oli myös keskeisin Setin Temppelin Pohjoismaiden yhteyshenkilö tiedotusvälineisiin ja tutkijoihin.
Nimiq
Nimiq 5
Satelliitin alkuperäisenä tehtävä on välittää digitaalista TV-lähetyksiä Kanadaan, mutta laukaisun jälkeen satelliittin koko kapasiteetti vuokrattiin yhdysvaltalaiselle Dish Network yhtiölle. Satelliitissa on 32 Ku-taajuuskaistan transponderia. Satelliitin asema on 72,7 astetta läntistä pituutta, päiväntasaajan yllä 30 000 km merenpinnan yläpuolella eli geostationaarisella kiertoradalla. 4850 kg painava satelliitti toimii 15 vuotta.
Kylmäveto
Vetolaitteet
Teolliset vetokoneet voidaan jaotella jatkuvatoimisiin ja syklisesti toimiviin.
Rostovin alueen lippu
thumb|250px|Rostovin alueen lippu Rostovin alueen lippu on Venäjän Rostovin alueen tunnus. Sen mittasuhteet ovat 2:3 ja se hyväksyttiin 28. lokakuuta 1996. Lipussa on kolme yhtä suurta vaakaraitaa väreiltään ylhäältä alas sininen, keltainen ja punainen ja vasemmalla valkoinen pystyraita. Värit symboloivat alueella asuvia kansallisuuksia; venäläisiä (punainen), Donin kasakoita (sininen) ja kalmukkeja (keltainen). Valkoinen raita symboloi alueen kuulumista Venäjään.
Tupolev Tu-154
Tu-155, Tu-156
Nämä muunnokset käyttivät polttoaineenaan metaania, Tu-155 keskimoottorissa ja Tu-156 kaikissa kolmessa moottorissa.
Youri
Youri on kaupunkikunta ja sen ainoa taajama Kayesin alueen Nioron piirissä Malissa. Se sijaitsee 30 kilometriä Niorosta lounaaseen. Kunnassa on 7 100 asukasta (vuonna 2009).
Tupolev Tu-144
Tupolev Tu-144 oli neuvostoliittolainen ääntä nopeampi matkustajalentokone, jonka suunnittelu käynnistyi 1960-luvun alussa. Konetyypin ensilento tehtiin 31. joulukuuta 1968, kaksi kuukautta ennen brittiläis-ranskalaista Concordea, mikä teki siitä ensimmäisen yliäänimatkustajakoneen maailmassa. Tyypin ensimmäinen reittilento oli rahtikuljetus Moskovasta Alma-Ataan 26. joulukuuta 1975, ja matkustajaliikenteeseen samalle reitille se tuli vasta 1. marraskuuta 1977.
Tausta ja kehityksen alku
Suunniteltu kone ei kuitenkaan ollut pelkkä kopio Concordesta. Neuvostoliiton lentokoneteollisuus oli niin edistynyttä, että se pystyi hyödyntämään vakoilulla kerättyjä tietoja. Suora kopio olisi ollut epäkäytännöllinen, sillä olosuhteet maassa olivat hyvin erilaiset kuin Länsi-Euroopassa ja Yhdysvalloissa. Kaikkea ei myöskään ollut mahdollista kopioida, sillä Neuvostoliiton erilaisten mineraalivarantojen vuoksi metallurgiassa oli eroja. Lisäksi Neuvostoliitossa tiedettiin, että Ranskasta vuotaneihin tietoihin oli tarkoituksella ujutettu virheitä, jottei niitä voisi käyttää. Yli sadan erilaisen mallin jälkeen Tupolev päätyi lopulta deltasiivellä varustettuun koneeseen. Siitä tuli Neuvostoliiton ensimmäinen lentokone, jossa ei ollut erillistä korkeusvakainta.
Tu-144D ja käytöstä poistaminen
Onnettomuuden seurauksena matkustajalennot lopetettiin; viimeinen edestakainen lento lennettiin 1. kesäkuuta 1978. Tuotanto ja koelennot jatkuivat kuitenkin yhä, vaikkakin 31. heinäkuuta koelennolla olleen Tu-144:n moottorin kompressori hajosi koneen lentäessä ääntä nopeammin. Kompressorin palat vaurioittivat koneen rakenteita ja järjestelmiä, mutta miehistö onnistui hidastamaan ja laskeutumaan turvallisesti Engelsin lentotukikohtaan lähellä Saratovia. Liikennetestaus jatkui jälleen 23. kesäkuuta 1979, kun Tu-144 alkoi taas kuljettaa rahtia, tällä kertaa Habarovskiin Venäjän Kaukoidässä. Lennoilla saatiin osoitettua, että Tu-144D:n uudet moottorit olivat vihdoin korjanneet aiempien mallien kantomatkaongelmat. Kaikkiaan Tu-144 lensi kuitenkin vain 102 kaupallista lentoa, joista 55 oli matkustajalentoja, ja kuljetti 3 284 matkustajaa.
Tu-144:llä oli vielä reittilentojen loputtuakin tukijansa, ja koelennot jatkuivat. Se sai 20. helmikuuta 1981 ehdollisen tyyppihyväksynnän, mutta koelentojen jatkumisesta huolimatta matkustajalentoihin ei enää palattu. Koneen tuotanto lakkautettiin 1. heinäkuuta 1983 hallituksen päätöksellä numero 461-169. Samalla määritettiin, että konetta tulisi jatkossa käyttää vain tutkimuslentoihin. Tu-144-koneita ehdittiin valmistaa vain 16, ja yksi kone jäi keskeneräisenä tuotantolinjalle. Muutaman viikon sisään tuotannon lakkauttamisesta vasta valmistuneella Tu-144D:llä tehtiin 13 virallista, Kansainvälisen ilmailuliiton hyväksymää nopeus- ja korkeusennätystä. Vuosina 1986–1989 konetta käytettiin korkealla oleskelun radiologisten vaikutusten tutkimiseen. Lisäksi toisella Tu-144D:llä koulutettiin kosmonautteja Buran-avaruussukkulaa varten.
San Marinon Grand Prix 1982
San Marinon Grand Prix 1982 oli Formula 1 -sarjan osakilpailu, joka ajettiin 25. huhtikuuta 1982 Imolan radalla Italiassa. Kilpailun voitti Ferrarilla ajanut Didier Pironi, jolle voitto oli kauden ensimmäinen.
Adrift
Adrift on Baltasar Kormákurin ohjaama yhdysvaltalainen romanttinen draamaelokuva vuodelta 2018. Merellä tapahtuvan tosipohjaisen selviytymistarinan pääosia näyttelevät Shailene Woodley ja Sam Claflin.
Juoni
Parikymppinen nainen ja kolmikymppinen maailmanympäripurjehtijana kokemusta hankkinut brittimies saavat tehtäväkseen purjehtia tuttaviensa omistaman ison huvijahdin Yhdysvaltoihin. He joutuvat pahaan myrskyyn keskellä Tyyni Valtamertä.
Pasi Ketola
70-80 -luku
Ketola soitti klassista musiikkia viisi vuotta, kunnes hän hankki tenorisaksofonin ja liityin rokkibändi Kaktukseen, joka oli menestynyt hyvin rockin SM-kisoissa. Hän liittyi yhdessä trumpetisti Mika Jokisen kanssa bändiin 80-luvun lopulla. He soittivat bändissä muutamia keikkoja bändin hajoamiseen saakka 80-90-lukujen vaihteessa.
90-luku
Ketola soitti klassista klarinettia melkein koko 90-luvun ajan ensin Nousteprassin kapellimestarin, Ilkka Aurasen johdolla ja myöhemmin Turun kaupunginorkesterin klarinetistin Tapio Liukkosen johdolla. Varusmiespalveluksen Ketola suoritti Puolustusvoimien varusmiessoittokunnassa vuonna 1991. Soittimina Varusmiessoittokunnassa olivat klarinetti, bassoklarinetti ja tenorisaksofoni. Siellä Ketola pääsi yhteistyöhön ammattimuusikoiden kanssa. Armeijakavereita olivat mm. saksofonisti Manuel Dunkel, kitaristi Jarmo Saari, vibrafonisti Arttu Takalo, basistit Pasi Kallio ja Timo Mynttinen sekä pianisti Janne Maarala.
Ketola soitti saksofonia, klarinettia, kitaraa ja lyömäsoittimia tanssi-, viihde-, ja bilebändi Aurorassa 90-luvun puolivälistä asti.
Keritseminen
Taitava keritsijä voi keritä päivässä yli 200 lammasta.
Alune
Tunnettuja murteita alunella on viisi. Kielen katsotaan olevan uhanalainen.
Petteri Ahomaa
Ahomaa toimi promoottorina vuosina 2019-2022 järjestetyssä Raasepori Festivaali -tapahtumassa.
San Clementen kirkko
Kirkko on Basilica minor, jonka kunnianimen paavi myöntää tärkeimmille kirkoille riippumatta siitä, ovatko ne arkkitehtuuriltaan basilikoja. Maanpäällisen rakennuksen lisäksi kirkon alla on kaksi arkeologista kerrostumaa, 300-luvun basilika ja mahdollisesti tasavallan aikainen asuintalo, joka ehkä tuhoutui Rooman palossa vuonna 64.
Nykyinen kirkko
Nykyinen kirkko rakennettiin 1100-luvulla, ja se on kolmilaivainen basilika, jossa on nähtävillä antiikin ajan pylväitä, kosmaattinen lattiakoristelu, hautakiviä ja mosaiikkeja. Apsismosaiikki Ristin voitto on 1100-luvulta. Kirkon keskellä on korkea kuoriaitaus (schola cantorum), joka on siirretty aiemmasta kirkosta. Pyhän Katariina Aleksandrialaisen kappelin freskot ovat 1400-luvun alusta. Niissä Katariina käännyttää keisari Maxentiuksen puolison ja roomalaisia reettoreita kristinuskoon.
Norman Atlanticin tulipalo
Seurauksia
Ensin Italia ja sitten myös Kreikka päätti käynnistää rikostutkinnan kapteenia ja varustamoa vastaan siitä, johtuiko onnettomuus laivan turvamääräysten rikkomisesta. Laivan kapteenia Argilio Giacomazzia ylistettiin italialaismediassa, koska hän jätti laivan viimeisenä.
Rachel Cusk
Lapsuus ja nuoruus
Rachel Cusk syntyi vuonna 1967 Kanadan Saskatoonissa, mihin hänen vanhempansa olivat muuttaneet Englannista. Hänen katolinen äitinsä Carolyn oli kotoisin Hertfordshirestä ja hänen protestanttinen isänsä Peter Yorkshirestä. Peter Cusk kääntyi katolisuuteen ennen avioliittoa. Rachel oli perheen toinen lapsi, ja hänellä on isosisko ja kaksi pikkuveljeä.
Cusk opiskeli englannin kieltä Oxfordin yliopiston New Collegessa, ja sen jälkeen hän on muuttanut usesti. Cusk on asunut Oxfordin jälkeen, Lontoossa, uudestaan Oxfordissa, Somersetissa, Bristol, Brightonissa, Italiassa, Tufnell Parkissa ja Stiffkeyssä.
Ura kirjailijana
Cuskin neljäs teos oli vuonna 2001 ilmestynyt A Life’s Work: On Becoming a Mother. Sen kirjoittamisen aikaan hän odotti toista lastansa, ja teoksessa hän kirjoittaa äityden nurjasta puolesta: synnyttämisestä, imettämisestä, koliikista ja unettomista öistä. Teos sai hyvin ristiriitaisen vastaanoton, ja monet äidit suorastaan vihasivat kirjaa. Jotkut äidit jopa väittivät Cuskin vihaavan omaa lastansa, vaikka monet olivat myös onnellisia siitä, että joku oli uskaltanut kirjoittaa äitinä olemisen negativiisista tunteista. Vanhemmuuteen liittyy myös Cuskin novellikokoelma The Lucky Ones (2003), jossa on viisi narratiivia liittyvät kaikki löyhästi vanhemmuuteen liittyviin tunteisiin.
Deichtine
Toisessa versiossa talossa synnyttävä nainen oli Deichtine itse. Hän heräsi Newgrangessa ja Luigh ja talo olivat kadonneet, mutta Deichtine ja vauva olivat jäljellä. Tämän jälkeen hän palasi kotiin ja nai Sualtamin.
Koiviston konklaavi
Arvellaan, että tässä tapaamisessa Koivisto painosti korkeimman oikeuden jäseniä olemaan myötämielisempiä pankeille velallisten ja pankkien välisissä oikeudenkäynneissä. Esimerkiksi professori Heikki Ylikangas muistelee:
Giihon
Giihon on:
Pähkähullujen paratiisi
Pähkähullujen paratiisi, televisioesityksissä myös Mykkä leffa, on Mel Brooksin ohjaama ja käsikirjoittama yhdysvaltalainen komediaelokuva vuodelta 1976. Se on englanninkielisen nimensä mukaisesti mykkäelokuva, ja Brooks näyttelee pääosassa elokuvaohjaajaa, joka ryhtyy ohjaamaan mykkäelokuvaa. Useat kohtaukset parodioivat vanhojen mykkäkomedioiden slapstick-huumoria.
Nils-Eric Fougstedt
Nils-Eric Fougstedt ['fuːgstet] (24. toukokuuta 1910 Raisio – 12. huhtikuuta 1961 Helsinki) oli suomalainen säveltäjä ja kapellimestari. Tultuaan ylioppilaaksi vuonna 1929 hän opiskeli Helsingin konservatoriossa Erik Furuhjelmin johdolla ja teki opintomatkoja Saksaan, Italiaan ja Ranskaan. Vuodesta 1933 hän toimi opettajana ja vuodesta 1954 lehtorina Sibelius-Akatemiassa.
Pähkähullujen paratiisi
Juoni
Ironisesti koko elokuvan ainoan vuorosanan lausuu ranskalainen pantomiimitaiteilija Marcel Marceau: hän sanoo ”Non!” (’ei’), kun Funn pyytää häntä elokuvaansa. Kyseessä oli Marceaun uran ainoa puherooli elokuvissa.
Nils-Eric Fougstedt
Nykyään parhaiten hänet muistetaan suomalaisen elokuvamusiikin klassikosta Katariina ja Munkkiniemen kreivi, jonka Romanssi on hänen käsialaansa.
Suden vuosi
Elokuvan ohjaajaksi oli suunniteltu Johanna Vuoksenmaata puolitoista vuotta aikaisemmin, mutta koska Suomen elokuvasäätiö ei halunnut antaa rahaa vuoden 2005 tuotantoon ja Vuoksenmaa ei pystynytkään enää vuonna 2006 ohjaamaan elokuvaa aikataulujensa vuoksi, ohjaajaksi tuli Saarela.
Pizza Hut
Pizza Hut Suomessa
Ketjulla on Suomessa yhteensä 20 ravintolaa, joista kahdeksan Helsingissä (Citykäytävä, Easton, Forum, Helsinki Outet, Munkkivuori, Tripla, Sompasaari, Vuosaari), viisi Espoossa (Ainoa, Matinkylä, Kauklahti, Entresse, Niipperi) ja yksi Hämeenlinnassa, Jyväskylässä, Keravalla Karusellissa, Lempäälässä Ideaparkissa, Tampereella Tesomajärven kaupunginosassa, Turussa ja Vantaalla Tikkurilassa. Porissa ja Joensuussa sijaitsi jonkin aikaa Pizza Hut -ravintola.
Nutturlan Makasiiniteatteri
Teatterin ensimmäisenä puheenjohtajana toimi Risto Harne 17 vuoden ajan. Seuraavana puheenjohtajana toimi Sari Päiviö. Teatterin nykyinen puheenjohtaja on Riia Bergring. Vuonna 1997 teatteri teki ensimmäisen vierailuesityksen ulkomailla Amerikan Suomi-Seuran kutsumana. Floridaan suuntautuneen matkan ohjelmistossa oli komedia Kesänaapurit. Teatterin 40-vuotisen historian kunniaksi makasiiniteatterin hallitus päätti maaliskuussa 2023 nimetä perustajajäsenet Risto ja Irma Harneen teatterin kunniajäseniksi.
Sortavalan lyseo
Historia
Jatkosodan jälkeen koulu siirtyi Seinäjoelle, jossa sen toimintaa jatkoi Seinäjoen lyseo. Viimeiset vuodet se toimi yhteiskouluna Marttilan yhteislyseon nimellä, kunnes toiminta päättyi peruskoulun tulon myötä 1975.
Arouca
Arouca on ollut maurien hallinnassa. Reconquistan jälkeen sinne rakennettiin luostari.
Cian O’Connor
O'Connor voitti Ateenan olympialaisissa 2004 esteratsastuksen henkilökohtaisen kilpailun. Hänen Waterford Crystal -ratsustaan löytyi dopingtestissä kuitenkin kiellettyä ainetta, ja O'Connor menetti kisojen jälkeen kultamitalinsa. Samalla Irlanti menetti joukkuekilpailun seitsemännen sijansa. O'Connor kilpaili olympialaisissa seuraavan kerran Lontoossa 2012 ja saavutti Blue Loyd 12 -ratsullaan henkilökohtaisessa kilpailussa pronssia. Kesällä 2021 kilpailluissa Tokion olympialaisissa hän sijoittui henkilökohtaisessa kilpailussa seitsemänneksi.
Sithonía
Hallinnollisesti niemen alue kuuluu Sithonían kuntaan Chalkidikín alueyksikössä. Niemen suurimmat asutukset ovat Néos Marmaráksen ja Nikítin kaupungit.
Oliver Fink
pienoiskuva|Oliver Fink vuonna 2014. Oliver Fink (s. 6. kesäkuuta 1982 Hirschau) on saksalainen jalkapalloilija, pelipaikaltaan keskikenttäpelaaja. Hän edusti pitkään Bundesliigassa ja 2. Bundesliigassa Fortuna Düsseldorfia ja oli joukkueen kapteeni.
Toivo Haapanen
Haapanen toimi Radion sinfoniaorkesterin ylikapellimestarina vuosina 1929–1950 ja oli lisäksi Yleisradion musiikkipäällikkö vuoteen 1946 asti. Tämän ohella hän toimi Helsingin yliopiston dosenttina sekä myöhemmin ylimääräisenä professorina vuosina 1946–1950.
Antoine de Saint-Exupéry
Antoine Marie Roger de Saint-Exupéry (29. kesäkuuta 1900 Lyon – kadonnut 31. heinäkuuta 1944 merellä Marseillen lähellä) oli ranskalainen kirjailija ja lentäjä. Hänen tunnetuin teoksensa Pikku prinssi on yksi maailman myydyimmistä kirjoista. Suomennettu on myös Yölento, Siipien sankarit, Lento Arrasiin ja Postilento etelään.
Lempäälän kanava
Aiheesta muualla
61.30778°N, 23.75083°W